KASUTAJA ÄRIEESKIRJAD

Käesolevad Kasutaja Ärieeskirjad on kasutajatele alati saadaval Teenuse privaatsuspõhimõtetes
esitatud lingi kaudu.
I.

EESMÄRKeBay eesmärk on kohaldada ühtseid, piisavaid ja üldisi andmekaitse ja privaatsuse standardeid kasutaja(Kasutaja) isikliku teabe (Kasutajateave) käsitlemiseks kõigis eBay Inc.’i ja eBay sidusettevõtetes,ütarettevõtetes ja ühisettevõtetes (koondnimega eBay Üksused). Käesolevates Ärieeskirjades tähistab
eBay Üksus eBayd ja kõiki eBay otseselt või kaudselt kontrollitavaid Kasutajateavet töötlevaid üksusi,
kus Kontroll tähendab suuremat kui viiekümneprotsendilist (50%) hääleõiguse omamist ettevõtte juhtide
valimiseks või äriühingus suuremat kui viiekümneprotsendilist (50%) omandiõigust.

II.

REGULEERIMISALA
Need siduvad ärieeskirjad (Ärieeskirjad) on ettevõtte suunised, mis kehtivad eBay üksustele Kasutajateabe
töötlemisel.
Kasutajateave tähendab tuvastatava Kasutajaga seotud teavet. Tuvastatav Kasutaja on isik, keda saabotseselt või kaudselt tuvastada tema kohta kogutud teabe alusel talle teenust pakkuva eBay Üksuse
kontekstis. Mõistet Teenus kohaldatakse veebisaidi puhul või kasutajale kasutamiseks mõeldud muu eBayÜksuse pakutava toote puhul. Mõistet Kasutaja kohaldatakse isikutele, kes on kasutanud eBay Üksuse
pakutud Teenust.
eBay Üksused ei töötle teadlikult Kasutajateavet, mis paljastab rassilise või etnilise päritolu, poliitilised
vaated, usulised või filosoofilised veendumused, ametiühingusse kuulumise, või mis puudutab tervist,
seksuaalelu või karistatust (Delikaatsed Andmed). eBay üksused töötlevad Delikaatseid Andmeid Kasutaja
selgelt avalikustatud ja eBay Üksustele edastatud ulatuses, kuid mitte isiklikel eesmärkidel.

III.

SEADUSTE KOHALDAMINE
Kuna maailmas leidub mitmesuguseid andmekaitset puudutavaid õigusnõudeid, loovad eBay Ärieeskirjad
järjekindla nõuetekogumi, mis aitab tagada Kasutajateabe asjakohase kasutamise. Kuna Ärieeskirjad
loovad eBay Üksustele täitmiseks põhinõude, täidavad eBay Üksused kehtivaid seadusi, mis võivad
kehtestada rangema standardi kui Ärieeskirjades sätestatud.
Kõik eBay Üksused on kohustatud neid Ärieeskirju täitma. Lisaks peaksid kõik eBay töötajad täitma
käesolevaid Ärieeskirju, mis on osa eBay Äritegevusjuhendist.
Ärieeskirjad on üldised Kasutajateabe töötlemissuunised eBay Üksustele. Kasutajateabe kogumine jatöötlemine toimub vastavalt Teenuse nõuetele ja tingimustele, Kasutajale kohaldatavale seadusele ja
käesolevate Ärieeskirjadega kehtestatud suunistele. Kui kohaldatav seadus kehtestab suuremat kaitsetkui Ärieeskirjades sätestatud suunised, töötlevad eBay Üksused Kasutajateavet vastavalt kohaldatavale
seadusele. Kui kohaldatav seadus pakub vähem kaitset, kohaldatakse Ärieeskirju. Ärieeskirjad on siduvad
kohustused ja nende eiramisel võidakse töötaja suhtes rakendada mõjutusvahendeid, sealhulgas töösuhtelõpetamine ja muud seadusjärgsed karistused.

Heaks kiidetud 2. novembril 2009

Lk 1/7vers. 1.0

KASUTAJA ÄRIEESKIRJAD

Kui eBay Üksusel on põhjust arvata, et kohaldatav seadus võib takistada Ärieeskirjadest
kinnipidamist, mis mõjutab oluliselt Ärieeskirjadega tagatud kaitset, teavitab eBay üksus viivitamata
eBay privaatsusmeeskonda, kes omakorda teavitab asjassepuutuvaid andmekaitseorganeid (v.aõiguskaitseorganite või muude ametiisikute keelatud juhtudel).
Käesolevates Ärieeskirjades leiduvate kohustuste, tingimuste või mõistete mitmeti tõlgendamise korraltõlgendavad eBay Üksused Ärieeskirju viisil, mis on enim kooskõlas ELi direktiivi 95/46/EÜ põhimõtete
alusideedega.

IV.

ISIKUTEABE TÖÖTLEMISE PÕHIMÕTTED
Töötlemine tähendab Kasutajateabega tehtavat toimingut või toimingute kogumit, olenemata sellest
kas see on automatiseeritud või mitte, sealhulgas kogumist, salvestamist, korrastamist, säilitamist,
kohandamist või muutmist, väljavõtete tegemist, päringu teostamist, kasutamist, üleandmist, levitamist võimuul moel avaldamist, ühitamist või ühendamist, sulgemist, kustutamist või hävitamist.
eBay Üksused järgivad seoses Kasutajateabega järgmisi töötluspõhimõtteid:•

Kasutajateabe aus ja õiguspärane töötlemine;•

Kasutajate teavitamine nende Kasutajateabe töötlemisest ja õigustest;•

Kasutajateabe kogumine määratletud õiguspäraste eesmärkide saavutamiseks ja keeld seoses selle
edasise töötlemisega viisil, mis on vastuolus nende eesmärkidega;•

Kasutajateabe piisav ja asjakohane säilitamine lähtuvalt kogumise eesmärkidest;•

Kasutajateabe täpsuse säilitamine ja ajakohastamine mõistlike võimaluste piires;•

Kasutajateabe asjakohane töötlemine viisil, mis vastab ning ei ületa neid eesmärke, milleks•

Kasutajateavet kogutakse ja kasutatakse;•

Kasutajateabe säilitamine Teenuste pakkumiseks vajaliku aja jooksul; ja•

Kasutajateabe kaitsmine asjakohaste füüsiliste, tehniliste ja korralduslike turvameetmetega, et takistadaomavolilist juurdepääsu, ebaseaduslikku töötlemist ning omavolilist või juhuslikku kaotamist, hävitamist
ja kahjustamist.

Kui töötlemine hõlmab automaatset otsustamist või töötlemist, mis mõjutab Kasutajat oluliselt(Automaatsed Otsused), võtavad eBay Üksused sobivad meetmed Kasutaja õigustatud huvide
kaitsmiseks, näiteks annavad Kasutajale võimaluse lasta klienditoe esindajal otsus käsitsi üle vaadata ja
lubavad Kasutajal esitada enda arvamus.

V.

KASUTAJATEABE TÖÖTLEMISE EESMÄRGID
eBay Vastutavad Töötlejad peavad kehtestama privaatsusreegleid ning avalikustama töödeldud ja
edastatud Kasutajateabe olemuse ja liigi. Üldiselt töötlevad eBay Vastutavad Töötlejad kasutajateavet
selleks, et edendada Teenuste Kasutajate taotlusi, lahendada vaidlusi, lahendada probleeme, teostadatehinguid, koguda võlgnetavaid tasud, mõõta tarbija huve eBay Teenuste

Heaks kiidetud 2. novembril 2009

Lk 2/7vers. 1.0

KASUTAJA ÄRIEESKIRJAD

suhtes, teavitada Kasutajaid Interneti- ja Interneti-välistest pakkumistest, toodetest, Teenustest ja
uuendustest, kohandada Kasutaja kogemusi, avastada tõrkeid, pettusi ja muid kuritegusid ja kaitsta eBayd
nende eest, jõustada Teenuste tingimusi ning teha muud lähtuvalt sellest, mida kirjeldati Kasutajatele
andmete kogumise ajal.
Kui Vastutav Töötleja annab Kasutajateabe üle Volitatud Töötlejale, peavad Teenuse privaatsusreeglid
kirjeldama Volitatud Töötleja poolt teostatavat töötlust ning Volitatud Töötlejate olemust ja liiki.
Kasutajateabe töötlemine on piiratud eespool kirjeldatud eesmärkide ja tingimustega, Teenuse
privaatsusreeglites tehtud avalikustamiste ja Vastutava Töötleja juhistega. Edasine töötlemine viisil, mis ei
vasta niisugustele eesmärkidele ei tohi leida aset, välja arvatud juhul, kui Kasutajale on esitatud teade ningtemalt on saadud nõusolek kooskõlas kohaldatava seadusega.
Teenuste privaatsusreeglitele on juurdepääs lingi kaudu, mis asub iga Teenuse selgelt nähtavas asukohas
ja/või need kuvatakse registreerimisel, pakkudes vastavalt kohaldatavale seadusele täiendavaid üksikasju
Kasutajateabe kogumise, töötlemise, kaitsmise ja edastamise kohta.

VI.

TURBE-, KONFIDENTSIAALSUSE JA PRIVAATSUSTEADLIKKUSE KOOLITUSEDeBay Üksused kasutavad füüsilisi, tehnilisi ja organisatsioonilisi turbekontrolli meetmeid, mis on
proportsionaalsed Kasutajateabe hulga ja tundlikkusega, et takistada omavolilist juurdepääsu, kasutamist,
kadu, hävitamist ja kahjustamist. eBay Üksused kasutavad Kasutajateabe kaitsmiseks omavolilise
juurdepääsu eest krüptimist, tulemüüri, juurdepääsu juhtelemente, standardeid ja muid meetmeid.
Lisaks piiratakse töökohustuste ja ärivajaduste alusel füüsilist ja loogilist juurdepääsu elektron- ja
püsikoopiafailidele.
eBay Üksused viivad läbi privaatsuse- ja infoturbe teadlikkuse koolitusi, et rõhutada ja teavitada töötajaid
Kasutajateabe kaitsmise ja turvalisuse vajadusest. Juurdepääs Kasutajateabele on otsustav nii konkreetseid
reegleid kui ka käesolevaid Ärieeskirju puudutavate lisakoolituste vajaduse määramisel. Töötajad peavad
üle vaatama ka Ettevõtte Konfidentsiaalsuslepingu ja käesolevad Ärieeskirjad. eBay Üksused teavitavad
töötajaid sellest, et nende reeglite eiramine võib kaasa tuua distsiplinaarseid sanktsioone. KäesolevateÄrieeskirjade ning muude asjakohaste privaatsuse ja turbega seotud reeglite ning protseduuride
eksemplarid on töötajatele alati saadaval.

VII.

KASUTAJAVALIKUD
Kasutajad, kes ei soovi saada eBay Üksustelt turustusteavet, peaksid märkima oma eelistuse kontoprofiililehel või järgima e-postis või reklaamilingis näidatud juhiseid.
eBay Üksused püüavad Kasutajatele pakkuda Kasutajateabe ülevaatamise, juurdepääsu ja parandamisevõimalust sobiva Interneti-põhise tööriista või iseteenindusprotsessi abil nende külastatud Teenuse
veebisaidil kirjeldatud viisil. Kasutajatel on alati õigus esitada andmesubjekti juurdepääsutaotlus, et vaadata
Kasutajateavet, millele Teenuse veebisaidi kaudu juurdepääs puudub. Kasutaja peaks pöörduma klienditoepoole Teenuses antud juhiste kaudu. eBay Üksused täidavad mõistlikke nõudeid äriliselt mõistliku aja
jooksul seni, kuni see ei nõua ebaproportsionaalseid väljaotsimise jõupingutusi ja kui kohaldatav seadus

Heaks kiidetud 2. novembril 2009

Lk 3/7vers. 1.0

KASUTAJA ÄRIEESKIRJAD

nõuab juurdepääsu. Nendel juhtudel võidakse Kasutajatelt paluda nende isikusaamasuse tuvastamist ja
küsida kohaldatava seadusega lubatud teenustasu.
Kasutajad, kes esitavad vastuväiteid nende Kasutajateave töötlemise suhtes, võivad taotleda oma
kontode sulgemist lähtuvalt Teenuse veebisaidil antud juhistest. eBay Üksused eemaldavad või muudavad
Kasutajaga seotud teavet Teenuses anonüümseks esimesel mõistlikul võimalusel, mis sõltub konto
aktiivsusest ja vastavusest kohaldatava seadusega. Mõnel juhul võivad eBay Üksused viivitada konto
sulgemisega või säilitada Kasutajateavet uurimise läbiviimiseks või kui see on ettenähtud seadusega.
eBay üksused võivad samuti säilitada suletud kontode Kasutajateabe seaduse nõuete täitmiseks, pettuse
takistamiseks, võlgnetavate tasude kogumiseks, vaidluste lahendamiseks, probleemide lahendamiseks,
uurimistele kaasaaitamiseks, Teenuse tingimuste jõustamiseks, õigusnõuetetäitmiseks ja muudekohaldatava seadusega lubatud meetmete läbiviimiseks.

VIII.

KASUTAJATEABE ÜLEANDMINE JA JAGAMINE
eBay Üksused jagavad Kasutajateavet muude eBay Üksustega kogu maailmas tavalises korras jaäritegevuse ulatuses, et edendada Teenuse Kasutajate taotlusi, takistada pettusi, pakkuda ühist sisu ja
Teenuseid ning selliselt nagu seda on kirjeldatud Teenuste Privaatsusreeglites või kogumise ajal. eBayÜksused võivad Kasutajateavet edastada muudele eBay Üksustele kogu maailmas ainult Vastutava
Töötleja volitusel ja juhiste alusel (v.a asjakohaste eBay Üksuste kohalike õigusaktide või kohalike pädevateasutuste nõudel) õigustatud ärivajaduste, piisavate tehniliste ja organisatsiooniliste turbemeetmete
olemasolul ning kui saaja on täitnud Ärieeskirju või pakub Kasutajateabe töötlemisel piisavat kaitsetaset (ntEuroopa Komisjoni avaldatud näidisklauslite alusel lepingute sõlmimisel ELi Kasutajateabe üleandmisekskolmandates riikides asutatud vastutavatele või volitatud töötlejatele).
eBay Üksused võivad jagada Kasutajateavet kogu maailmas kolmandatest isikutest volitatud töötlejatega(nt teenusepakkujad või -müüjad), kes aitavad kaasa nende äritegevusele. Teenuse Privaatsusreeglid
kirjeldavad veel kolmandate isikute tüüpe, kellega eBay Üksused võivad teatud asjaoludel Kasutajateavet
jagada. Lepingud kolmandatest isikutest volitatud töötlejatega nõuavad piisavaid tehnilisi jaorganisatsioonilisi turbemeetmeid, piiravad Kasutajateabe kasutamist Vastutava Töötleja poolt määratud
eesmärkidega ja näevad ette Kasutajateabe üle kontrolli säilitamist, kui see on asjakohane. Lisaks
edastavad eBay Üksused ELis asuvate Kasutajate Kasutajateabe üle vaid neile kolmandatest isikutest
volitatud töötlejatele, kes pakuvad Kasutajateabe töötlemisel piisavat kaitsetaset (nt Euroopa Komisjoni
avaldatud näidisklauslite alusel lepingute sõlmimisel ELi Kasutajateabe üleandmiseks kolmandates riikides
asutatud volitatud töötlejatele). Lepingud kolmandatest isikutest volitatud töötlejatega võimaldavadõiguskaitsevahendeid lepingu rikkumise korral.
Vastavalt kohaldatavale seadusele, lepingutele või kohaldatavatele rahvusvahelistele konventsioonidelevõivad eBay Üksused jagada Kasutajateavet õiguskaitseorganite, reguleerivate asutuste või muude
kolmandate isikutega, kui: seda nõuab seadus; on vajalik kaitsta eBay õigusi; on vajalik ära hoida Teenuste
väärkasutamine; on õigustatud eesmärk (sh otsese füüsilise kahju või rahalise kahjumi vältimine võivõimalikust ebaseaduslikust tegevusest teavitamine).
eBay Üksused võivad Kasutajateavet kolmandatele isikutele avalikustada kolmanda isiku enda eesmärgi
tarbeksvastavalt Kasutaja juhistele või Kasutaja ühemõtteliselt teatatud nõusolekule (kui kohaldatav seadus
lubab).

Heaks kiidetud 2. novembril 2009

Lk 4/7vers. 1.0

KASUTAJA ÄRIEESKIRJAD

IX.

OTSETURUSTUS
eBay Üksused ei müü ega rendi Kasutajateavet kolmandatele isikutele nende turustamiseeesmärgil ilma Kasutaja eelneva nõusolekuta. Peale nende Kasutajate, kes on valinud teatavatest
teadetest loobumise, võivad eBay Üksused kooskõlas kohaldatava seadusega kasutada
Kasutajateavet teadete edastamiseks Kasutajatele nende huvide alusel.

X.

KAEBUSTEGA TEGELEMISE PROTSESSKui Kasutaja veendumuse kohaselt on tema Kasutajateavet töödeldud Ärieeskirju rikkudes, võibKasutaja teatada muredest Vastutava Töötleja klienditoele (st eBay Üksus, mis on määratletud vastavalt
Kasutaja poolt taotletud Teenuse tingimustele) (Vastutav Töötleja) Teenuse veebisaidi, e-posti kaudu
või muul Teenuse tingimustes näidatud viisil. Üldiselt võivad Kasutajad leida vastuseid levinumatele
privaatsusprobleemidele ja -muredele, kui tipivad sõna „privaatsus” asjakohase Teenuse abisektsiooni,
mis juhib Kasutaja harilikult privaatsust käsitlevatele lehele või eeskirjadele. Asjakohase Teenuse „abi“
sektsioon on kõigi Kasutajate privaatsust või kasutajateteabe töötlemist puudutavate päringute spetsiaalne
sisestamiskoht ja see annab Kasutajale võimaluse pöörduda klienditoe poole. Klienditugi uurib Kasutajatetõstatatud muresid ja püüab need lahendada. Privaatsusega seotud muredega tegelemise eest vastutavad
töötajad teevad tihedat koostööd eBay privaatsusmeeskonnaga ja annavad eBay privaatsusmeeskonna
poolt koostatud eeskirjade, protseduurireeglite ja juhenditega kooskõlas olevaid kommentaare. Kui
Kasutaja veendumuse kohaselt ei ole tema murega piisavalt tegeldud, saab ta nõuda oma mure tõstatamistõigusosakonnas või eBay privaatsusmeeskonnas. Tõstatamise kord määratletakse lähtuvalt mureolemusest ja ulatusest ning edastatakse asjassepuutuvale meeskonnale viivitamatult. Vastus kaebusele
antakse Kasutajale mõistliku aja jooksul.
eBay privaatsusmeeskond on äriühingu meeskond, mis on aruandekohustuslik eBay Inc.’i ees ja vastutab
privaatsusküsimuste eest kõigis eBay Üksustes üle maailma. eBay privaatsusmeeskond töötab välja ja
koordineerib vastavusstrateegia rakendamist kõigis eBay Üksustes. eBay privaatsusmeeskonda juhibÜldise Privaatsuse Juht (üks eBay Inc.’i juhtivtöötajaid) ja teeb vastastikku koostööd muude rühmadega (ntasjaajamine, infoturve, riski- ja siseaudit), et tagada järjekindlad privaatsusteated ja -reeglid. Lisaks on eBay
privaatsusmeeskonnal otsesed ja kaudsed esindajad kõigis eBay Üksustes, kes aitavad tagada vastavuseÄrieeskirjade ja kohaldatavate andmekaitseseadustega.

XI.

VASTUTUS JA KOLMANDATE ISIKUTE SOODUSTATUD ISIKU ÕIGUSED
eBay Üksused täidavad käesolevaid Ärieeskirju. Ärieeskirjad on siduvad kohustused ja nende eiramiselvõidakse töötaja suhtes rakendada mõjutusvahendeid, sealhulgas töösuhte lõpetamine ja muud
seadusjärgsed karistused.
eBay Europe S.à r.l. (Luksemburgi piiratud vastutusega ühing, mida eBay privaatsusmeeskond nõustab)võtab vastutuse ja nõustub jälgima Ärieeskirjade järgimist Kontserni poolt ning aitab tagada, et ELvälised eBay Üksused võtavad vajalikud meetmed Ärieeskirjadega mittevastavuses olevate tegevusteparandamiseks.
Kui mõni EL-Kasutaja kahtlustab kasutajateabe EList EL-välisele üksusele üleandmisest tingitudÄrieeskirjade rikkumist, peaks Kasutaja teavitama Vastutava Töötleja kliendituge Teenuse veebisaidi, e-posti

Heaks kiidetud 2. novembril 2009

Lk 5/7vers. 1.0

KASUTAJA ÄRIEESKIRJAD

kaudu või muul Teenuse tingimustes kirjeldatud viisil. Vastutav Töötleja uurib mittevastavuse pretensioone
otsustamaks, kas Ärieeskirjade rikkumine on aset leidnud. Rikkumise tõendamisel teevad Vastutav Töötleja
ja muud seotud eBay Üksused koostööd rikkumisega tegelemiseks ja selle kõrvaldamiseks äriliseltmõistliku jooksul.
EL-Kasutajatel, kes kahtlustavad Ärieeskirjade rikkumist, on õigus nõuda Ärieeskirjade täitmist või vastutustkolmandate isikute soodustatud isikutena Ärieeskirjade järgmiste jaotiste alusel: III, IV, V, VI, VII, VIII, IX, X,
XI ja XIV ning ,kui see on asjakohane, siis nõuda hüvitist eksportivalt Vastutavalt Töötlejalt ELis või selle
ELi Peakontorist (Teenuse tingimustes kirjeldatud viisil) asjakohase andmekaitseasutuse või kohtu ees
vastavalt Ärieeskirjades kehtestatud tingimustele ja kohaldatavale seadusele. Ehkki seda ei nõuta, peaks
EL-Kasutaja teavitama oma murest vahetult Vastutavat Töötlejat, mitte andmekaitseasutusi või kohtuid.
See võimaldab Vastutaval Töötlejal reageerida tõhusalt ja viivitamata ning minimeerib võimalikke viivitusi
andmekaitseasutuste või kohtu menetluste tõttu. Eksportiv Vastutav Töötleja ja selle ELi peakontor ei kanna
vastutust, kui nad mõistlikult näitavad, et EL-väline Üksus ei ole Ärieeskirju rikkunud või ei vastuta teo eest,
mille tagajärjel on tekkinud kahju, mille hüvitamist nõuab EL- Kasutaja.
Eespool kirjeldatud täitmisõigused ja -mehhanismid lisanduvad muudele heastamismeetmetele või-õigustele, mida eBay pakub või mis on saadaval kohaldatava seaduse alusel.

XII.

AUDITEERIMISMENETLUSEDÄrireeglitele vastavuse tagamisele kaasaaitamiseks vaatab eBay privaatsusmeeskond regulaarselt üle
Kasutajateabe töötlemise toimingud ja praktilised tegevused ning soovitab eBay siseauditimeeskonnal teha
määratletud toimingute ja praktiliste tegevuste ülevaate. Siseauditimeeskond on juhtkonna ja DirektoriteNõukogu sõltumatu ning objektiivne nõustaja auditeerimiskomitee kaudu ning teavitab tulemustest
Direktorite Nõukogu. Vajadusel nõuavad siseauditimeeskond ja eBay privaatsusmeeskond Ärieeskirjadele
vastavuse tagamiseks tegevuskava. Kui siserühmad ei lahenda probleeme piisavalt, võib eBay määrata
edasiste lahenduste saamiseks sõltumatud välisaudiitorid.
eBay privaatsusmeeskond vaatab üle ja käsitleb Ärireeglitega mittevastavuse küsimusi, mis tuvastatakseülevaate või eBay Üksuselt, Kasutajalt, töötajalt vm isikult saadud teate alusel. Auditi tulemused onnõudmisel andmekaitseasutustele saadaval. eBay redigeerib auditi proportsioone tagamaks ärisaladusealla kuuluva teabe või ettevõtte muu konfidentsiaalse teabe konfidentsiaalsuse. Täiendavalt kannab eBay
hoolt ainult auditi privaatsusalaste tulemuste eest.

XIII.

ÄRIEESKIRJADE MUUDATUSEDeBay jätab endale õiguse vajadusel Ärieeskirju muuta, et näiteks täita seaduste, määruste, eBay Üksuste
praktiliste tegevuste, protseduuride ja organisatsiooni struktuuri või andmekaitseasutuste rakendatudnõuete muudatusi. eBay privaatsusmeeskond peab heaks kiitma kõik Ärieeskirjade muudatused ja ta
jälgib kõiki Ärieeskirjade muudatusi ning Ärieeskirjadest lähtuvaid eBay Üksuste muudatusi. eBay teavitab
asjakohaseid andmekaitseasutusi Ärieeskirjade muudatustest, mis vajavad heakskiitu, või vähemalt kord
aastas.

Heaks kiidetud 2. novembril 2009

Lk 6/7vers. 1.0

KASUTAJA ÄRIEESKIRJAD

Ärieeskirjade muudatused kohaldatakse kõigile Ärieeskirjadest lähtuvatele Üksustele alates rakendamisejõustamiskuupäevast. Vastloodud või -omandatud Üksused lähtuvad enne kasutajateabe töötlemistÄrieeskirjadest või tagavad piisava kaitsetaseme.
eBay üksused teavitavad Kasutajaid olulistest muudatustest vastavalt nende Teenuse-eelistustele ja/või
sisestavad korrigeeritud Ärieeskirjad valitud välistele veebisaitidele, mis on Kasutajatele kättesaadavad.
Ärieeskirjade korrigeerimised on jõus mõistliku perioodi jooksul pärast seda, kui eBay teavitab Kasutajat ja/
või sisestab korrigeeritud Ärieeskirjad.

XIV.

KOHUSTUSED ANDMEKAITSEASUTUSTE EES
eBay Üksused vastavad andmekaitseasutustelt saadud päringutele seoses Ärieeskirjadega ja
nende vastavusega andmekaitse õigusaktidele püüdlikult ning asjakohaselt. Kui mõni töötaja saabandmekaitseasutuselt sellise taotluse, peaks ta viivitamatult teavitama eBay privaatsusmeeskonda võiõigusosakonda, et asjakohane eBay Üksus saaks anda andmekaitseasutusele nende asjakohaste eBay
kontaktisikute nimed ja kontaktandmed, kes vastavad andmekaitseasutusele.
eBay Üksuste vaheliste Kasutajateabe üleandmiste suhtes teevad importivad ja eksportivad üksused
koostööd päringute alal ning aktsepteerivad auditeerimisi andmekaitseasutuse poolt, kes vastutab andmeid
eksportiva üksuse eest ning austavad kohaldatava seadusega ning asjakohaste menetlusreeglitega
kooskõlas olevaid otsuseid.

Heaks kiidetud 2. novembril 2009

Lk 7/7vers. 1.0